Grybla

Grybla je prírodná rezervácia, ktorá bola vyhlásená v roku 1986 a nachádza sa severne od obce Krhanice. Predmetom ochrany je bukový porast s prirodzeným podrastom. Grybla (514 m) je najvyšší vrch Hornopožárskeho lesa, asi 5 km východne od Jílového u Prahy, v katastrálnych územiach obcí Krhanice (okres Benešov, sem spadá i vrchol) a Těptín (okres Praha-východ). Neďaleko vrcholu je možné nájsť zvyšky tvrdze. Na južnom svahu sklonenom k Sázave sa nachádza rovnomenná rezervácia s roztrúsenými skalami, osamelými balvanmi často porastenými machom a s chráneným lesným porastom s bukmi a dubmi. Vrchol Grybly je zalesnený a nie je prístupný po žiadnej ceste, terén smerom na juh k Panskej skale je navyše rovinatý, preto nie je ľahké vrchol nájsť. Uprostred rezervácie leží Panská skála s vyhliadkou na juh a juhovýchod (Týnec nad Sázavou, Neštětická hora), čiastočne zakrytou stromami. Neďaleko Panské skály je križovatka turistických značených ciest, predovšetkým do Kamenice, Jílového a Týnca nad Sázavou. Referencie Pozri aj Zoznam chránených území v okrese Benešov Iné projekty Commons ponúka multimediálne súbory na tému Grybla Zdroj Tento článok je čiastočný alebo úplný preklad článku Grybla na českej Wikipédii.